pythainlp/thai-wiki-dataset-v4 huggingface dataset:
ทะเล สงวนดีกุล

ทะเล สงวนดีกุล ศิลปินและนักแสดงชายชาวไทย เป็นที่รู้จักจากผลงานการแสดงซีรีส์เรื่อง "MY ENGINEER มีช็อป มีเกียร์ มีเมียหรือยังวะ?" รับบทเป็น “คิง” และมิวสิควีดีโอเพลง "ติดตลก" ของ โอ๊ต ปราโมทย์ ร่วมกับ เจน บีเอ็นเคโฟร์ตีเอต
ประวัติ.
เล ทะเล สงวนดีกุล เกิดเมื่อวันที่ 9 กันยายน พ.ศ. 2538 โดยที่มาของชื่อ "ทะเล" คือการที่คุณพ่อของทะเลเคยทำรีสอร์ทที่เกาะเสม็ด จึงตั้งชื่อว่าทะเล
ทะเล จบการศึกษาระดับปริญญาตรีเกียรตินิยมอันดับสอง วิชาเอกการออกแบบสื่อปฏิสัมพันธ์และมัลติมีเดียจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒและจบการศึกษาระดับมัธยมศึกษาตอนปลายจากโรงเรียนเซนต์คาเบรียล ทะเลยังมีช่องสตรีมเกมของตัวเองชื่อว่า “LAYYO” ผ่านทางแพลตฟอร์ม Facebook 
ทะเลมีผลงานการแสดงเรื่องแรกจากละครเรื่อง สายลับจับแอ๊บ ทางช่อง Ch3Thailand ในปี ค.ศ. 2017 โดยรับบทเป็น ซินเซียร์ และเรื่อง ครั้งนั้น...ไม่ลืม ทางช่อง CH3Thailand ในปีเดียวกัน นอกจากนี้ทะเลยังมีผลงานเรื่อง RejctX Season 1 ซึ่งเป็นเว็บซีรีส์ของทางอินเดีย
วัดพรหมนิวาสวรวิหาร

วัดพรหมนิวาสวรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา ปัจจุบันเจ้าอาวาสคือ พระครูประดิษฐ์กิจจารักษ์ (สมเกียรติ สปฺปญฺโญ)
วัดพรหมนิวาสวรวิหารตั้งวัดเมื่อ พ.ศ. 2270 เดิมชื่อ วัดขุนยวน บ้างเขียนว่า วัดขุนญวน ตามการบอกเล่าสืบต่อกันมา ผู้สร้างวัดมียศเป็นขุน ได้เป็นแม่ทัพไปรบข้าศึกที่เมืองโยนก (นครเชียงใหม่) และมีชัยชนะกลับมา จึงได้สร้างวัดขึ้นเป็นอนุสรณ์ ได้รับพระราชทานวิสุงคามสีมา เมื่อ พ.ศ. 2275 ต่อมาในสมัยพระบาทสมเด็จพระจอมเกล้าเจ้าอยู่หัวได้ทรงปฏิสังขรณ์วัดพรหมนิวาสนี้เมื่อครั้งทรงผนวชอยู่ ต่อมาเปลี่ยนชื่อมาเป็น วัดพรหมนิวาส เมื่อ พ.ศ. 2483 ในสมัยพระครูกุศลธรรมธาดา (สุดใจ เขมสีโร) เป็นเจ้าอาวาส ซึ่งหมายถึง "ที่สถิตของพรหม" วัดได้ยกสถานะเป็นพระอารามหลวงเมื่อวันที่ 18 กันยายน พ.ศ. 2483
ใบเสมามีความเก่าแก่ น่าจะสร้างในสมัยพระเจ้าอยู่หัวบรมโกศ คล้ายกับที่วัดสิงห์ เขตจอมทอง กรุงเทพมหานคร ลายประดับใบเสมา สลักลวดลายประดับอย่างงามวิจิตร บริเวณฐานใบเสมา ประดับลายหน้ากระดาน ประจำยามลูกฟัก ส่วนท้องเสมาแกะสลักลายกรอบสามเหลี่ยมภายในประดับลายพุ่มข้าวบิณฑ์ เอวเสมาประดับตัวเหงาทำเป็นรูปพญานาคหลายเศียร
วินัย วิริยกิจจา

วินัย วิริยกิจจา (เกิด 12 มีนาคม พ.ศ. 2485) อดีตสมาชิกสภาผู้แทนราษฎรไทย แบบบัญชีรายชื่อ สังกัดพรรคชาติไทย อดีตรองหัวหน้าพรรคชาติไทย อดีตปลัดกระทรวงสาธารณสุข และสมาชิกบ้านเลขที่ 109
ประวัติ.
วินัย เกิดวันที่ 12 มีนาคม พ.ศ. 2485 จบแพทย์จากคณะแพทยศาสตร์ศิริราชพยาบาล มหาวิทยาลัยมหิดล รุ่น 72
การทำงาน.
วินัย รับราชการในสังกัดกระทรวงสาธารณสุข เป็นผู้อำนวยการโรงพยาบาลพนัสนิคม เป็นรองอธิบดีกรมการแพทย์ เป็นอธิบดีกรมสุขภาพจิต (2541 - 2544) ต่อมาได้รับแต่งตั้งเป็นปลัดกระทรวงสาธารณสุข ตั้งแต่วันที่ 1 ตุลาคม พ.ศ. 2544 - 30 กันยายน พ.ศ. 2545
วินัย เข้าร่วมงานการเมืองกับพรรคชาติไทย และได้รับแต่งตั้งเป็นรองหัวหน้าพรรคชาติไทย เป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ ในปี 2546 และที่ปรึกษารัฐมนตรีว่าการกระทรวงวัฒนธรรมในปีเดียวกัน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 ของพรรคชาติไทย และได้รับเลือกตั้งเป็น สส.สมัยแรก ต่อมาในปี 2551 เขาลาออกจากพรรคชาติไทย โดยให้เหตุผลว่าต้องการทำงานการเมืองท้องถิ่นในเทศบาลนครนนทบุรี และปฏิเสธความขัดแย้งกับ ไชยา สะสมทรัพย์ เกี่ยวกับตำแหน่งทางการเมือง
วินัย ได้รับแต่งตั้งเป็นหนึ่งในทีมที่ปรึกษาคณะกรรมการพัฒนานโยบายและการบริหารสำนักงานปลัดกระทรวงสาธารณสุข ในยุคของ ณรงค์ สหเมธาพัฒน์ ปลัดกระทรวงสาธารณสุข ในปี 2557
สิน กุมภะ

สิน กุมภะ เป็นอดีตสมาชิกสภาผู้แทนราษฎรจังหวัดระยอง 5 สมัย เป็นสมาชิกสภาผู้แทนราษฎรแบบบัญชีรายชื่อ 1 สมัย เป็นอดีตนายกองค์การบริหารส่วนจังหวัดระยอง เป็นอดีตผู้ช่วยรัฐมนตรีว่าการกระทรวงพาณิชย์ และเป็นอดีตผู้ประสานงานพรรคไทยรักษาชาติ
ประวัติ.
สิน กุมภะ เกิดเมื่อวันที่ 18 กุมภาพันธ์ พ.ศ. 2480 เป็นชาวตำบลกร่ำ อำเภอแกลง จังหวัดระยอง แต่ต้นตระกูลมาจากจังหวัดตราด
การทำงาน.
สิน กุมภะ เข้าสู่งานการเมืองครั้งแรกในปี 2522 โดยการลงสมัครรับเลือกตั้งสมาชิกสภาผู้แทนราษฎรจังหวัดระยอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคกิจสังคม และได้รับเลือกตั้งเป็น ส.ส. สมัยแรก และได้รับเลือกตั้งต่อเนื่องอีกสมัย ในปี 2526
เขาได้รับเลือกตั้งอีกครั้งเป็นสมัยที่ 3 ในปี 2531 สังกัดพรรคกิจสังคมเช่นเดิม กระทั่งในปี 2535 เขาย้ายไปสังกัดพรรคสามัคคีธรรม และได้รับเลือกตั้งในเดือนมีนาคม พ.ศ. 2535 หลังจากนั้นได้เข้าร่วมงานกับพรรคชาติไทย แต่ก็ไม่ได้รับเลือกตั้งอีกเลย จนกระทั่งเขาเข้าร่วมงานกับพรรคไทยรักไทย ในปี 2544 และกลับมาเป็น ส.ส. สมัยที่ 5 และในปี 2548 ได้ลงสมัครในแบบบัญชีรายชื่อ ลำดับที่ 74 และได้เลื่อนขึ้นมาเป็น ส.ส. สมัยที่ 6 แทน ส.ส.ที่ไปเป็นรัฐมนตรี
หลังการรัฐประหารในปี 2549 เขาจึงหันไปทำงานการเมืองท้องถิ่น โดยได้รับเลือกตั้งเป็นนายกองค์การบริหารส่วนจังหวัดระยอง ในการเลือกตั้งเดือนพฤศจิกายน พ.ศ. 2549 แทน พ.ต.อ.พณาเจือเพ็ชร กฤษณะราช ที่ลาออกจากตำแหน่ง แต่เขาก็ดำรงตำแหน่งได้เพียง 5 เดือน ก่อนจะถูกใบเหลืองสั่งเลือกตั้งใหม่ในเดือนพฤษภาคม 2550 แต่ในครั้งนี้เขาแพ้ให้กับ ปิยะ ปิตุเตชะ
ในปี 2557 เขาลงสมัครรับเลือกตั้งในนามพรรคเพื่อไทย แต่การเลือกตั้งเป็นโมฆะเสียก่อน กระทั่งในการเลือกตั้ง 2562 สิน กุมภะ เป็นผู้ประสานงานให้กับพรรคไทยรักษาชาติ และลงสมัคร ส.ส.แบบบัญชีรายชื่อ ลำดับที่ 50
สิน เป็นนักธุรกิจในจังหวัดระยอง และเคยเป็นประธานหอการค้าจังหวัดระยอง ซึ่งในปี 2553 เขาถูกศาลล้มละลายกลาง มีคำสั่งพิทักษ์ทรัพย์เด็ดขาด และพ้นจากการล้มละลายในปี 2554
ตำบลดอนกลอย (อำเภอหนองขาหย่าง)

ดอนกลอย เป็นตำบลในอำเภอหนองขาหย่าง จังหวัดอุทัยธานี 
ที่ตั้งและอาณาเขต.
ตำบลดอนกลอยมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ดอนกลอยเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 มีหมู่บ้านมากถึง 9 หมู่บ้าน ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลห้วยรอบเพื่อเป็นการประหยัดงบประมาณ ได้โอน 3 หมู่บ้านของตำบลห้วยรอบมาขึ้นกับตำบลดอนกลอย จนกระทั่งปี พ.ศ. 2490 ได้แยกหมู่ 7 บ้านหนองโสน และหมู่ 8–9 บ้านห้วยรอบ ของตำบลดอนกลอย ไปตั้งเป็น ตำบลห้วยรอบ ทำให้ตำบลดอนกลอยเหลือพื้นที่ 6 หมู่บ้านจนถึงปัจจุบัน
การแบ่งเขตการปกครอง.
การปกครองส่วนภูมิภาค.
พื้นที่ตำบลดอนกลอยประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 1,153 คน แบ่งเป็นชาย 550 คน หญิง 603 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 7 จาก 9 ในอำเภอหนองขาหย่าง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลดอนกลอยทั้งตำบลอยู่ในเขตองค์การบริหารส่วนตำบลหนองขาหย่าง เดิมอยู่ในเขตสภาตำบลดอนกลอย ในปี พ.ศ. 2517 ต่อมาในปี พ.ศ. 2547 เขตสภาตำบลดอนกลอยมีพื้นที่ 6 หมู่บ้านและประชากรเพียง 1,252 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลดอนกลอยที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองขาหย่าง
ตำบลทุ่งพึ่ง

ทุ่งพึ่ง เป็นตำบลในอำเภอหนองขาหย่าง จังหวัดอุทัยธานี 
ที่ตั้งและอาณาเขต.
ตำบลทุ่งพึ่งมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ทุ่งพึ่งเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 บ้านทุ่งพึ่งเกิดขึ้นเมื่อประมาณสมัยกรุงรัตนโกสินทร์ตอนต้น เดิมมีสองผัวเมียชื่อนายผึ้งและนางมอญ ได้อพยพมาก่อตั้งรกรากเป็นครั้งแรก และได้ขยายชุมชนเป็นหมู่บ้านที่เจริญรุ่งเรืองขึ้นมาจนปัจจุบันนี้ จึงสันนิษฐานว่าคำว่าบ้านทุ่งพึ่งมาจากการนำเอาชื่อต้นตระกูลคือนายผึ้งมาเรียกกัน แต่ตัวสะกด "ผึ้ง" และ "พึ่ง" ที่แตกต่างกันในปัจจุบันสันนิษฐานว่าคงจะกำหนดกันเองในสมัยที่ความเจริญทางด้านการศึกษาได้เข้ามามีบทบาทในหมู่บ้านในระยะหลัง
การแบ่งเขตการปกครอง.
การปกครองส่วนภูมิภาค.
พื้นที่ตำบลทุ่งพึ่งประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 1,438 คน แบ่งเป็นชาย 680 คน หญิง 758 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 6 จาก 9 ในอำเภอหนองขาหย่าง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลทุ่งพึ่งทั้งตำบลอยู่ในเขตองค์การบริหารส่วนตำบลหนองขาหย่าง เดิมอยู่ในเขตสภาตำบลทุ่งพึ่ง ในปี พ.ศ. 2517 ต่อมาในปี พ.ศ. 2547 เขตสภาตำบลทุ่งพึ่งมีพื้นที่ 7 หมู่บ้านและประชากรเพียง 1,466 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลทุ่งพึ่งที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองขาหย่าง
ยูซาวะ (จังหวัดอากิตะ)

ยูซาวะ  เป็นนครในจังหวัดอากิตะ ประเทศญี่ปุ่น มีขนาดพื้นที่ 790.91 ตารางกิโลเมตร ตั้งอยู่ทางทิศใต้สุดของจังหวัด
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ยูซาวะ

ยูซาวะ อาจหมายถึง
บุคคลที่มีนามสกุลนี้.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อัน ยู-จิน

อัน ยู-จิน (เกาหลี: ; เกิด 1 กันยายน ค.ศ. 2003) รู้จักกันดีในชื่อ ยูจิน เป็นนักร้องชาวเกาหลีใต้ เธอเป็นหัวหน้าวงเกิร์ลกรุปเกาหลีใต้ไอฟ์ สังกัดสตาร์ชิปเอนเตอร์เทนเมนต์ และอดีตสมาชิกของเกิร์ลกรุปเกาหลีใต้–ญี่ปุ่นไอซ์วัน
ชีวิตในวัยเด็ก.
ยูจินเกิดเมื่อวันที่ 1 กันยายน ค.ศ. 2003 เธอเข้าเรียนที่โรงเรียนศิลปะการแสดงแห่งกรุงโซล ออฟเดอะเรคอร์ดเปิดเผยในปี ค.ศ. 2019 ว่ายูจินได้ลาออกจากโรงเรียนเพื่อมุ่งเน้นไปที่ชีวิตไอดอลของเธอและกิจกรรมวงไอซ์วันและจะเรียนต่อที่บ้าน
อาชีพ.
ค.ศ. 2018–ปัจจุบัน: "พรอดิวซ์โฟร์ตีเอต", ไอซ์วัน, กิจกรรมเดี่ยว, ไอบึ.
ตั้งแต่วันที่ 15 มิถุนายน ถึง 31 สิงหาคม ค.ศ. 2018 เป็นตัวแทนของสังกัดสตาร์ชิปเอนเตอร์เทนเมนต์ ร่วมกับชัง ว็อน-ย็องและโช กา-ฮย็อน ในรายการ"พรอดิวซ์โฟร์ตีเอต" ซึ่งในที่สุดเธอก็ได้อันดับที่ 5 และได้เปิดตัวกับวงไอซ์วัน และเมื่อวันที่ 29 ตุลาคม ค.ศ. 2018 วงได้เปิดตัวอีพี (EP) ครั้งแรกในชื่อ "คัลเลอร์ไรซ์" โดยมี "ลาวีอ็องโรซ" เป็นซิงเกิลหลัก
ไม่กี่เดือนหลังจากที่เธอเปิดตัวกับไอซ์วัน ยูจินได้เข้าร่วมการแข่งขันร้องเพลงในรายการ "King of Mask Singer" เธอเป็นผู้เข้าแข่งขันที่อายุน้อยที่สุดในประวัติศาสตร์ของรายการ ด้วยอายุอายุ 15 ปี 99 วัน
มีการประกาศว่ายูจินจะเป็นนักแสดงในเรื่อง My Little Television V2 ทางช่องเอ็มบีซีร่วมกับคิม กู-รา อย่างไรก็ตาม เธอถูกถอดออกจากการคัดเลือกตั้งแต่ตอนที่ 34 เนื่องจากการตรวจสอบการจัดการโหวตของเอ็มเน็ต ตั้งแต่มีนาคม ค.ศ. 2021 ถึงมีนาคม ค.ศ. 2022 ยูจินได้เป็นพิธีกรรายการ"อินกีกาโย" ร่วมกับซองชาน วงเอ็นซีที และจีฮุน วงเทรเชอร์
หลังจากที่ไอซ์วันยุบวงในเดือนเมษายน 2021 เธอและว็อนย็องเพื่อนร่วมวงก็กลับมาเป็นเด็กฝึกของสตาร์ชิป วันที่ 1 พฤศจิกายน 2021 สตาร์ชิปเอนเตอร์เทนเมนต์ประกาศว่ายูจินและว็อนย็องจะเปิดตัวเกิร์ลกรุปวงใหม่ในชื่อไอฟ์ในวันที่ 1 ธันวาคม 2021 โดยไอฟ์เป็นกลุ่มแรกของค่ายตั้งแต่เปิดตัวคราวิตีในเดือนเมษายน 2020 และเป็นเกิร์ลกรุปกลุ่มแรกนับตั้งแต่เปิดตัวคอสมิกเกิลส์ในเดือนกุมภาพันธ์ 2016 ยูจินและว็อนย็องเป็นสมาชิกสองคนแรกของไอฟ์ที่ได้รับการเปิดเผย และกลุ่มเปิดตัวด้วยซิงเกิลอัลบั้มชุดแรก"อีเลฟเวน"
ในปี 2022 ยูจินเป็นผู้อภิปรายในรายการเรียลลิตี "การเอาชีวิตรอดทางทหาร" "Steel Troops" ฤดูกาลที่สอง และในปีนั้น ยูจินยังออกรายการวาไรตี "Earth Arcade" ของทีวีเอ็น ร่วมกับมีมีวงโอมายเกิร์ล, อี ย็อง-จี และอี อึน-จี
ผลงานเพลง.
เครดิตการแต่งเพลง.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
ไทระ โนะ มูเนโมริ

ไทระ โนะ มูเนโมริ (平 宗盛; 1690 - 19 กรกฎาคม 1728) ทายาทผู้สืบทอดตำแหน่งของ ไทระ โนะ คิโยโมริ และหนึ่งในผู้บัญชาการของ ตระกูลไทระ ใน สงครามเก็มเป
เมื่อบิดาของเขา ไทระ โนะ คิโยโมริ สิ้นใจบนเตียงนอน เขาได้ทำตามความปราถนาสุดท้ายของเขา ด้วยการแต่งตั้งให้อำนาจการปกครองตระกูลทั้งหมดอยู่ในมือของ มูเนโมริ ส่วนบุตรชายคนโตของเขา ชิเงะโมะริ เสียชีวิตไปเมื่อสองปีก่อนหน้า มูเนโมริ จึงกลายเป็นลำดับต่อไปในการสืบทอดตำแหน่ง 
ในปี พ.ศ. 1726 ตระกูลคู่แข่งคือ ตระกูลมินาโมโตะ กำลังมีอำนาจ มินาโมโตะ โนะ โยชินากะ และ มินาโมโตะ โนะ ยูกิอิเอะ ได้เข้าปิดล้อมราชธานีอย่าง เกียวโต ตามด้วยการเปลี่ยนข้างของ จักรพรรดิโกะ-ชิระกะวะ ไปทางฝั่งมินาโมโตะ มูเนโมรินำกองกำลังของเขาหนีออกจากราชธานีไปทางตะวันตก พร้อมกับยุวจักรพรรดิ จักรพรรดิอันโตะกุ#เปลี่ยนทาง ในเดือนกันยายนปีเดียวกันตระกูลไทระตั้งราชสำนักชั่วคราวที่ ยาชิมะ บน เกาะคีวชู
มูเนโมริออกรบในสงครามทุกครั้ง อาทิ ยุทธนาวีที่ดันโนะอุระ ในปี พ.ศ. 1728 เมื่อเขาถูกจับกุมตัวและถูกประหารชีวิตในอีกไม่กี่วันถัดมา#เปลี่ยนทาง
เวย์น วีลเลอร์

เวย์น บิดเวลล์ วีลเลอร์ (10 พฤศจิกายน ค.ศ. 1869–5 กันยายน ค.ศ. 1927) เป็นอัยการชาวอเมริกัน และผู้นำของสันนิบาตต่อต้านการขายสุรา ขบวนการสนับสนุนการห้ามสุรา ในช่วงปลายคริสต์คศวรรษที่ 19 และต้นคริสต์ศตวรรษที่ 20 เขามีบทบาทสำคัญในการผลักดันการแก้ไขรัฐธรรมนูญสหรัฐครั้งที่สิบแปด ซึ่งส่งผลให้การผลิต แจกจ่าย และจำหน่ายสุราเป็นสิ่งมิชอบด้วยกฎหมาย
วีลเลอร์เกิดที่เมืองบรูกฟิลด์ทาวน์ชิปในเทศมณฑลทรัมบูล รัฐโอไฮโอ โดยเติบโตมาในฟาร์มของครอบครัว อุบัติเหตุในวัยเด็กอันมีสาเหตุมาจากผู้รับจ้างซึ่งเมาสุราทำให้เขาหลีกเลี่ยงเครื่องดื่มมึนเมาไปตลอดชีวิต ในภายหลังเขาได้ใช้เรื่องราวดังกล่าวเพื่อดึงดูดผู้คนให้มาเข้าร่วมขบวนการห้ามสุราและเพื่อส่งเสริมให้มีการบัญญัติห้ามสุราในรัฐธรรมนูญสหรัฐ วีลเลอร์จบการศึกษาจากโรงเรียนมัธยมแห่งหนึ่งในรัฐโอไฮโอ จากนั้นจึงได้รับใบประกอบวิชาชีพครู และสอนอยู่สองปีก่อนที่จะเข้าศึกษาต่อที่วิทยาลัยโอเบอร์ลิน หลังจากสำเร็จการศึกษาใน ค.ศ. 1894 เขาได้กลายมาเป็นนักเคลื่อนไหว (Organizer) ให้กับสันนิบาตต่อต้านการขายสุรา วีลเลอร์ได้รับปริญญานิติศาสตรบัณฑิตจากมหาวิทยาลัยเวสต์เทิร์นรีเซอฟ์ ใน ค.ศ. 1898 ต่อมาใน ค.ศ. 1902 เขาได้ขึ้นเป็นผู้นำของสันนิบาตต่อต้านการขายสุรา และดำเนินกลยุทธ์ผลักดันนโยบายบายเดียว (Single issue pressure politics) ซึ่งรวมไปถึงการณรงค์ด้วยสื่อและการเดินขบวนสาธารณะ เพื่อให้มีการตรากฎหมายลดหรือห้ามขายและดื่มสุรา
หน้าที่การงานของวีลเลอร์ก้าวขึ้นสู่จุดสูงสุดเมื่อการแก้ไขรัฐธรรมนูญครั้งที่สิบแปดและรัฐบัญญัติโวลสตีด มีผลบังคับใช้ใน ค.ศ. 1920 เมื่อการบังคับห้ามสุราเริ่มยุ่งยากขึ้น เจ้าหน้าที่รัฐบาลกลางก็หันไปใช้วิธีรุนแรง ซึ่งรวมไปถึงการวางยาพิษในสุราเพื่อปราบปรามไม่ให้ประชาชนดื่มเครื่องดื่มมึนเมา การที่วีลเลอร์ปฏิเสธที่จะประนีประนอม เช่น ปรับแก้มาตราการห้ามสุราให้มีการอนุญาตบริโภคเบียร์และเอล ทำให้เขาถูกมองว่าเป็นคนไร้เหตุผลมากขึ้นเรื่อย ๆ อิทธิพลของเขาเริ่มลดลง และสุดท้ายเขาก็ลาออกใน ค.ศ. 1927
วีลเลอร์ประสบกับเหตุร้ายหลายประการหลังจากเขาลาออกได้ไม่นาน เป็นต้นว่า ภรรยาของเขาเสียชีวิตจากอุบัติเหตุเพลิงไหม้ในห้องครัว และพ่อตาของเขาก็เสียชีวิตตามไปด้วยโรคหัวใจหลังจากที่พยายามช่วยเธอแต่ไม่สำเร็จ วีลเลอร์ป่วยด้วยโรคไต และเสียชีวิตลงที่สถานพักฟื้นในเมืองแบทเทิลครีก รัฐมิชิแกน เมือวันที่ 5 กันยายน ค.ศ. 1927
วีธีวีลเลอร์.
ในฐานะผู้นำของสันนิบาตต่อต้านการขายสุรา วีลเลอร์ได้พัฒนารูปแบบการเคลื่อนไหวที่ต่อมาเรียกกันว่า "วีธีวีลเลอร์" หรือ "แบบวีลเลอร์" (Wheelerism) ซึ่งมุ่งเป้าหมายไปยังประเด็นเพียงข้อเดียว และพึ่งพาสื่อมวลชนในการชักจูงนักการเมืองให้เชื่อว่าแนวคิดของสันนิบาตต่อต้านการขายสุราได้รับการสนับสนุนจากประชาชนจำนวนมาก กลยุทธ์ของวิธีวีลเลอร์ยังรวมไปถึงการชักจูงผู้มีอำนาจโดยตรงด้วยวิธีการต่าง ๆ เช่น ข่มขู่ว่าจะถอนการสนับสนุนการรณรงค์หาเสียง สนับสนุนและให้เงินทุนแก่คู่แข่ง และเปิดเผยข้อมูลอื้อฉาวเพื่อให้ได้มาซึ่งการสนับสนุนในการจำกัดการขายสุรา
กองพันปฏิบัติการพิเศษ กรมรบพิเศษที่ 3

กองพันปฏิบัติการพิเศษ กรมรบพิเศษที่ 3 (พัน.ปพ. รพศ.3) หรือชื่อที่รู้จักโดยทั่วไป คือ ฉก. 90 เป็นหน่วยทหารปฏิบัติการพิเศษ ขึ้นตรงต่อกรมรบพิเศษที่ 3 (กรม รพศ.3) หน่วยบัญชาการสงครามพิเศษ กองทัพไทย
ประวัติ.
แรกเริ่มก่อตั้งใน พ.ศ. 2524 ก่อตั้งโดยกองพลที่ 1 รักษาพระองค์ ในนาม "AT-81" โดยการใช้กำลังพลจากหน่วยขึ้นตรงจากกองพลเดียวกัน เข้ารับการฝึกการปราบปรามการก่อการร้ายสากล (หลักสูตรการรบในเมือง) เป็นระยะเวลา 10 สัปดาห์ มีจำนวน 3 รุ่นคือ
พ.ศ. 2527 ได้ย้ายการบังคับบัญชาจากกองพลที่ 1 รักษาพระองค์ มาขึ้นการบังคับบัญชากับกองทัพบก โดยมีชื่อว่า "หน่วยปฏิบัติการเฉพาะกิจ 90" ใช้รหัสย่อว่า "ฉก.90" เป็นหน่วยที่ขึ้นตรงกับกองทัพบก มีผู้บัญชาการทหารบกเป็นผู้สั่งการโดยตรง โดยมีที่ตั้งชั่วคราวอยู่ที่ กองร้อยลาดตระเวนระยะไกลที่ 1 กองพลที่ 1 รักษาพระองค์ มีกำลังพลที่ผ่านการฝึกสมัครใจย้ายตามหน่วย จำนวน 60 นาย และรับสมัครเพิ่มเติมจาก กองร้อยลาดตระเวนระยะไกลที่ 1 กองพลทหารม้าที่ 1 รักษาพระองค์ จำนวน 15 นาย และคัดเลือกจาก นักเรียนนายสิบ ศูนย์การทหารราบ จำนวน 21 นาย
พ.ศ. 2529 ได้บรรจุมอบเป็นหน่วยขึ้นการบังคับบัญชาโดยตรงกับ หน่วยบัญชาการสงครามพิเศษ และใช้นามหน่วยว่า "กองร้อยปฏิบัติการพิเศษ" โดยได้ย้ายที่ตั้งหน่วยชั่วคราวจากร้อย กองร้อยลาดตระเวนระยะไกลที่ 1 กองพลที่ 1 รักษาพระองค์ มาเข้าที่ตั้งหน่วยชั่วคราว ณ กรมรบพิเศษที่ 1 ค่ายวชิราลงกรณ์ อำเภอเมืองลพบุรี จังหวัดลพบุรี
พ.ศ. 2535 หน่วยบัญชาการสงครามพิเศษ ได้บรรจุมอบให้เป็นหน่วยขึ้นการบังคับบัญชาโดยตรงของกองพันจู่โจม และเมื่อ 1 ตุลาคม พ.ศ. 2535 กองร้อยปฏิบัติการพิเศษ ได้เคลื่อนย้ายหน่วยจากที่ตั้งชั่วคราว ค่ายวชิราลงกรณ์ ไปเข้าที่ตั้งปกติถาวร บริเวณบ้านน้ำจั้น ตำบลเขาสามยอด อำเภอเมืองลพบุรี จังหวัดลพบุรี เมื่อเดือนตุลาคม พ.ศ. 2537
พ.ศ. 2543 หน่วยบัญชาการสงครามพิเศษ ปิดการบรรจุกำลังพลและปรับการบังคับบัญชาหน่วยจาก หน่วยขึ้นตรงกองพันจู่โจม เป็นหน่วยขึ้นตรงกรมรบพิเศษที่ 3 ให้เรียกนามหน่วยว่า "กองร้อยปฏิบัติการพิเศษ" เครื่องหมายสังกัด "รพ.ศ. 3" โดยมีพิธีมอบการบังคับบัญชาเมื่อ 6 มีนาคม พ.ศ. 2544
ต่อมา พ.ศ. 2550 กองทัพบกได้ดำเนินการปรับปรุงโครงสร้างการจัด หน่วยบัญชาการสงครามพิเศษ ให้พร้อมรับภัยคุกคามจากสถานการณ์การก่อการร้าย ซึ่งมีการขยายตัวมากขึ้น โดยได้ปรับขยายโครงสร้างของหน่วยจากเดิม “กองร้อยปฏิบัติการพิเศษ” เป็น “กองปฏิบัติการพิเศษ ” เพื่อให้รองรับภารกิจและเพิ่มขีดความสามารถในการต่อต้านการก่อการร้ายได้อย่างทันสมัยและมีประสิทธิภาพ
ปัจจุบันได้ขยายขนาดกำลังหน่วยเป็นกองพัน และได้รับสถาปนาเป็นหน่วยทหารรักษาพระองค์ในปี พ.ศ. 2562 และปรับออกจากหน่วยทหารรักษาพระองค์เมื่อวันที่ 1 พฤศจิกายน พ.ศ. 2567
ภารกิจ.
กองพันปฏิบัติการพิเศษรักษาพระองค์ รองรับหน้าที่การปฏิบัติการพิเศษ และภารกิจพิเศษภายใต้การบังคับบัญชาโดยตรงต่อกรมรบพิเศษที่ 3 เมื่อมีสถานการณ์ก่อการร้ายจะเป็นหน่วยขึ้นการบังคับบัญชาต่อศูนย์ต่อต้านการก่อการร้ายสากล สังกัดกองบัญชาการกองทัพไทย
อภิชัย เตชะอุบล

อภิชัย เตชะอุบล (เกิด 26 พฤษภาคม พ.ศ. 2499) เป็นนักการเมืองชาวไทย อดีตรองหัวหน้าพรรคพลังประชารัฐ อดีตสภาผู้แทนราษฎรไทย แบบบัญชีรายชื่อ สังกัดพรรคประชาธิปัตย์ และอดีตเหรัญญิกพรรคประชาธิปัตย์
ประวัติ.
อภิชัย เตชะอุบล หรือเสี่ยโต เกิดเมื่อวันที่ 26 พฤษภาคม พ.ศ. 2499 จบการศึกษาปริญญาตรี บริหารธุรกิจ จากสหรัฐอเมริกา และรัฐศาสตร์การปกครอง จากมหาวิทยาลัยรามคำแหง ปริญญาโท รัฐศาสตร์ (การปกครอง) จากมหาวิทยาลัยรามคำแหง และปริญญาเอกด้านการบริหารธุรกิจและการจัดการจากมหาวิทยาลัยรามคำแหง
การทำงาน.
ด้านธุรกิจ.
อภิชัย เตชะอุบล เป็นเจ้าของธุรกิจ บมจ.เจซีเค อินเตอร์เนชั่นแนล หรือ JCK (เดิม บมจ. ไทยพัฒนาโรงงานอุตสาหกรรม หรือ TFD) ประกอบธุรกิจโรงงานสำเร็จรูปหรือแวร์เฮาส์ ในนิคมอุตสาหกรรม และพัฒนาอสังหาริมทรัพย์ และ บมจ.เจซีเค ฮอสพิทอลลิตี้ หรือ JCKH (เดิม บมจ. ฮอท พอท หรือ HOTPOT) ประกอบธุรกิจอาหารเป็นหลักในตราสินค้า ฮอทพอท ไดโดมอน ร้านอาหารจีน Zheng Dou ร้านอาหารอิตาเลียน Signor Sassi เป็นต้น
พรรคประชาธิปัตย์.
อภิชัย เตชะอุบล เข้าร่วมงานกับพรรคประชาธิปัตย์ โดยได้รับแต่งตั้งเป็นผู้ช่วยรัฐมนตรี ในปี 2552 - 2554 และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อในลำดับที่ 64 แต่ไม่ได้รับการเลือกตั้ง ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครในแบบบัญชีรายชื่อ ลำดับที่ 18 โดยได้รับเลือกตั้งเป็นสมาชิกสภาผู้แทนราษฎรสมัยแรก และเขาได้รับแต่งตั้งให้ดำรงตำแหน่งเหรัญญิกพรรคประชาธิปัตย์ ต่อมาในเดือนมีนาคม พ.ศ. 2563 นายอภิชัยยื่นขอลาออกจากตำแหน่งเหรัญญิกพรรค แต่ยังคงเป็นสมาชิกพรรค
ในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564 อภิชัย เตชะอุบล เป็น 1 ใน 3 ส.ส.ของพรรคประชาธิปัตย์ ที่งดออกเสียงในการลงมติไว้วางใจ จุรินทร์ ลักษณวิศิษฏ์ หัวหน้าพรรคประชาธิปัตย์ และหลังจากนั้นก็ไม่ได้เข้าร่วมกิจกรรมกับพรรคประชาธิปัตย์ กระทั่งวันพุธที่ 16 มีนาคม พ.ศ. 2565 นายอภิชัยได้ให้สัมภาษณ์กับผู้สื่อข่าวว่าได้เตรียมยื่นหนังสือลาออกจากการเป็นสมาชิกพรรคประชาธิปัตย์ในวันพฤหัสบดีที่ 17 มีนาคม พ.ศ. 2565 เวลา 9 นาฬิกา และเตรียมไปยื่นสมัครเป็นสมาชิกพรรคพลังประชารัฐในวันเดียวกันพร้อมกับเปิดตัวในเวลา 16 นาฬิกา ณ ที่ทำการพรรคพลังประชารัฐ อาคารรัชดาวัน
พรรคพลังประชารัฐ.
นายอภิชัยและนาย อรรถวุฒิ เตชะอุบล บุตรชายของนายอภิชัยได้ร่วมงานแถลงข่าวเปิดตัวเป็นสมาชิกพรรคพลังประชารัฐอย่างเป็นทางการ เมื่อวันพฤหัสบดีที่ 17 มีนาคม พ.ศ. 2565 และเขาได้รับแต่งตั้งเป็นผู้อำนวยการเลือกตั้งสมาชิกสภากรุงเทพมหานคร (สก.) ของพรรคพลังประชารัฐ ในปี 2565 ต่อมาในวันที่ 27 พฤศจิกายน พ.ศ. 2567 นายอภิชัยได้ยื่นหนังสือลาออกจากการเป็นสมาชิกพรรคทำให้พ้นจากตำแหน่งรองหัวหน้าพรรคโดยทางพรรคได้รับทราบหนังสือลาออกในวันที่ 29 พฤศจิกายน พ.ศ. 2567
โคกูระ

โคกูระ (; โรมาจิ: "Kokura-shi") เป็นเมืองปราสาทโบราณและศูนย์กลางของคิตะกีวชู
ประวัติศาสตร์.
ยุคเมจิ.
หลังจากสิ้นสุดการปกครองของรัฐบาลโชกุนโทกูงาวะ โคกูระได้กลายเป็นส่วนหนึ่งของจังหวัดโคกูระ เมื่อมีการประกาศใช้ระบบเทศบาลนคร เมือง และหมู่บ้าน โคกูระเป็นหนึ่งใน 25 เมืองในจังหวัดโคกูระ ซึ่งต่อมาได้ยุบรวมเข้ากับจังหวัดฟูกูโอกะ และเมืองโคกูระก็ได้รับการยกฐานะเป็นนครใน ค.ศ. 1900
สงครามโลกครั้งที่สอง.
วันที่ 9 สิงหาคม ค.ศ. 1945 เครื่องบินบี-29 จะนำแฟตแมนมาทิ้งระเบิดที่เมืองโคกูระ แต่เมืองโคกูระกลับมีหมอกควันหนาแน่น จึงได้ตัดสินใจตรงไปเป้าหมายที่สองคือนางาซากิแทน เหตุการณ์นี้จึงถูกเรียกว่า "ปาฏิหาริย์เมืองโคกูระ"
หลังสงคราม.
เมื่อมีการจัดตั้งนครคิตะกีวชูขึ้นใน ค.ศ. 1963 นครโคกูระก็ได้ถูกแบ่งออกเป็นเขตโคกูระคิตะทางตอนเหนือ และเขตโคกูระมินามิทางตอนใต้
วัดหนองเจริญธรรม

วัดหนองเจริญธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองกระทุ่ม อำเภอกำแพงแสน จังหวัดนครปฐม มีเนื้อที่ 23 ไร่ 1 งาน 79 ตารางวา โดยมีพระครูสมุห์ไพทูรย์ สิริภฺทโท ดร.เป็นเจ้าอาวาส จุดเด่นของวัด คือ พระพุทธโคดมองค์ใหญ่เป็นที่กราบไหว้ของชาวบ้านในปัจจุบัน
วัดหนองเจริญธรรม เดิมพื้นที่นี้เป็นป่าไม้เบญจพรรณและมีหนองน้ำ ชาวบ้านส่วนใหญ่ทำไร่ยาสูบ ปลูกฝ้าย ต่อมากำนันเพิ่ม วิริยะช่วงโชติ ได้พิจารณาเห็นว่าที่บริเวณนี้เหมาะสมแก่การสร้างวัด จึงสอบถามชาวบ้านและได้รับการสนับสนุนด้วยดี จึงช่วงกันสละทรัพย์สร้างที่พักสงฆ์ก่อน และคณะได้เดินทางไปหาหลวงพ่อเปิ่น วัดบางพระ เพื่อขอให้ส่งพระสงฆ์มาอยู่และหลวงพ่อได้ส่งพระฉลอง ปภสฺญโร มาอยู่และได้ดำเนินก่อสร้างที่พักสงฆ์ จนขอตั้ง สำนักสงฆ์บ้านหนองเขมร เพื่อให้ตรงกับชื่อหมู่บ้าน แต่พระฉลอง ปภสฺญโร อยู่เป็นเจ้าสำนักได้ 3 ปี ก็มรณภาพ
จนกระทั่ง พ.ศ. 2551 กำนันบุญสิทธิ์ สุวรรณชีพ และชาวบ้านได้พบกับพระครูสมุห์ไพทูรย์ สิริภฺทโท ดร.ซึ่งเป็นพระธุดงค์ จึงนิมนต์มาอยู่ที่สำนักสงฆ์บ้านหนองเขมร และได้ซื้อที่ดินเพิ่ม 6 ไร่ 1 งาน 79 ตารางวา และได้ดำเนินการสร้างกุฏิ หอฉัน ศาลาการเปรียญ หอระฆัง ศาลาธรรมสังเวช เมรุ และอุโบสถ จนได้รับการยกฐานะเป็น "วัดหนองเจริญธรรม" เมื่อ พ.ศ. 2552 วัดได้รับพระราชทานวิสุงคามสีมาเมื่อวันที่ 7 พฤษภาคม พ.ศ. 2557
วัดรัตนรังสี

วัดรัตนรังสี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงมะเดื่อ อำเภอเมืองนครปฐม จังหวัดนครปฐม
วัดรัตนรังสี เดิมเป็น สำนักสงฆ์หนองแขม-หนองจอก ซึ่งมีหลวงพ่อไสว วชิรวํโส ท่านได้จัดการซื้อที่ดินจำนวน 6 ไร่เศษ ทำเป็นที่พักสงฆ์และสำนักสงฆ์ตามลำดับ ได้สร้างศาลาการเปรียญ 1 หลัง หอระฆัง 1 หลัง กุฏิสงฆ์จำนวน 9 หลัง วิหาร 1 หลัง ปัจจุบันวิหารหลังนี้ได้รื้อถอนไปแล้ว หลวงพ่อไสวได้ดูแลสำนักสงฆ์ระหว่างปี พ.ศ. 2538–2540 ท่านได้อาพาธและมรณภาพลง ก่อนมรณภาพท่านได้สั่งญาติโยมให้พระมหาทองสุข สุทฺธสีโล จากวัดหัวคู้ อำเภอบางเสาธง จังหวัดสมุทรปราการ มาดูแลสำนักสงฆ์แทนท่าน แต่ท่านเจ้าอาวาสวัดหัวคู้ปฏิเสธอยู่หลายครั้ง แต่ภายหลังเห็นถึงความตั้งใจจริงของชาวบ้านจึงอนุญาต เมื่อพระมหาทองสุขมาอยู่ที่สำนักสงฆ์ ท่านได้ขออนุญาตสร้างวัดเมื่อ พ.ศ. 2542 จนได้รับการจัดตั้งเป็นวัดเมื่อวันที่ 27 เมษายน พ.ศ. 2545 และได้ทำการแต่งตั้งพระมหาทองสุข สุทฺธสีโล เป็นเจ้าอาวาสตั้งแต่วันที่ 1 มีนาคม พ.ศ. 2546 วัดได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552
พระมหาทองสุขได้จัดการซื้อที่ดินเพิ่มอีก 7 ไร่เศษ รวมกับพื้นที่เดิมอีก 6 ไร่เศษ วัดรัตนรังสีจึงมีเนื้อที่รวม 13 ไร่ 2 งาน 5.85 ตารางวา และได้ดำเนินการสร้างอุโบสถ 1 หลัง กุฏิสงฆ์ 2 หลัง กำแพงแก้วอุโบสถ เมรุ 1 หลัง และอื่น ๆ
วัดเกตุประภา

วัดเกตุประภา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินตั้งวัดเนื้อที่ 12 ไร่ 2 งาน
วัดเกตุประภาสร้างเมื่อประมาณ พ.ศ. 2477 โดยมีโยมเกตุ วิเทศผล บริจาคที่ดินประมาณ 10 ไร่ และริเริ่มสร้างวัด ต่อมาโยมหนวนถวายให้วัดอีกประมาณ 2 ไร่เศษ และประชาชนช่วยกันบริจาคทรัพย์สร้างเสนาสนะและสิ่งก่อสร้างต่าง ๆ ได้ขนานนามวัดว่า "วัดเกตุประภา" เพื่อเป็นเกียรติอนุสรณ์แก่โยมเกตุผู้ริเริ่มสร้างวัดคนแรก แต่ชาวบ้านนิยมเรียกว่า วัดกลางคลองหก วัดได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485 เขตวิสุงคามสีมากว้าง 30 เมตร ยาว 40 เมตร ประกอบพิธีผูกพัทธสีมาเมื่อ พ.ศ. 2496 ด้านการศึกษา ทางวัดได้ให้ทางราชการตั้งโรงเรียนในพื้นที่วัด
อาคารเสนาสนะ ได้แก่ อุโบสถหลังใหม่กว้าง 7.40 เมตร ยาว 24 เมตร สร้างเมื่อ พ.ศ. 2521 เป็นอาคารคอนกรีตเสริมเหล็ก กุฏิสงฆ์จำนวน 9 หลัง หอสวดมนต์ ศาลาการเปรียญ ปูชนียวัตถุมีพระประธานในอุโบสถแบบสุโขทัย หน้าตักกว้าง 49 นิ้ว พระพุทธรูปปางต่าง ๆ ที่ประดิษฐานอยู่ในอุโบสถอีก 4 องค์ อยู่ที่หอสวดมนต์ 4 องค์ ศาลาการเปรียญ 1 องค์ รวมทั้งหมด 10 องค์
สงครามทาสครั้งที่สาม

สงครามทาสครั้งที่สาม ยังถูกเรียกโดยพลูทาร์กว่า สงครามกลาดิอาตอร์ และสงครามสปาร์ตากุส เป็นครั้งสุดท้ายในเหตุการณ์ของการก่อกบฎของเหล่าทาสต่อสาธารณรัฐโรมัน เป็นที่รู้จักกันคือ สงครามทาส ซึ่งครั้งที่สามเป็นเพียงครั้งเดียวที่คุกคามมาถึงกรุงโรม ใจกลางของอิตาลี เป็นเรื่องที่น่าตื่นตระหนกอย่างยิ่งสำหรับกรุงโรมเพราะดูเหมือนว่ากองทัพทหารจะไม่มีอำนาจในการปราบปราม
การก่อกบฎได้เริ่มต้นขึ้นในปี 73 ก่อนคริสตกาล ด้วยการหลบหนีของเหล่าทาสกลาดิอาตอร์ราว 70 คน จากโรงเรียนกลาดิอาตอร์ในคาปัว พวกเขาสามารถเอาชนะกองกำลังทหารโรมันจำนวนเล็กน้อยที่ถูกส่งมาเพื่อจับกุมพวกเขาให้กลับไป ภายในสองปี พวกเขาได้มีคนมาเข้าร่วมจำนวน 120,000 คน โดยมีทั้งผู้ชาย ผู้หญิง และเด็ก เหล่าชายฉกรรจ์ของกลุ่มนี้เป็นกองกำลังติดอาวุธที่มีประสิทธิภาพอย่างน่าประหลาดใจ ซึ่งแสดงให้เห็นเรื่อย ๆ มาว่าพวกเขาสามารถต้านทานหรือเอาชนะทหารโรมัน จากกองลาดตระเวนท้องถิ่นในแคว้นคัมปาเนีย กองทหารอาสาสมัครของโรมัน และแม้แต่กระทั่งกองทหารลีเจียนโรมันที่ถูกฝึกมาภายใต้คำสั่งของกงสุล เหล่าทาสได้เดินทางไปทั่วอิตาลี ทำการบุกปล้นที่ดินและเมืองโดยไม่ถูกโทษ บางครั้งได้แตกแยกกระจัดกระจายกันไป แต่ได้ติดต่อกับผู้นำหลายคน รวมทั้งสปาร์ตากุส แม่ทัพที่เป็นนักสู้กลาดิอาตอร์ที่มีชื่อเสียงโด่งดัง 
วุฒิสภาโรมันได้เริ่มตื่นตระหนกมากขึ้นเรื่อย ๆ เมื่อการปล้นสะดมและความสำเร็จทางทหารอย่างต่อเนื่องของกองทัพทาส ในท้ายที่สุด ฝ่ายโรมันก็ได้มีกองทัพจำนวนแปดลีเจียนภายใต้การนำที่แข็งกร้าว แต่มีประสิทธิภาพของมาร์กุส ลิกินิอุส กรัสซุส สงครามได้จบลงในปี 71 ก่อนคริสตกาล ภายหลังจากการสู้รบอันยาวนานและดุเดือด ก่อนที่กองทหารลีเจียนของกรัสซุลและคิดว่ากองทหารลีเจียนของปอมปีย์และมาร์กุส เทเรนิตุส วาร์โร ลูซูลุสที่กำลังเคลื่อนทัพเข้ามาเพื่อโอบล้อมพวกเขาเอาไว้ กองทัพของสปาร์ตากุสได้เปิดฉากเข้าปะทะอย่างเต็มกำลังกับกองทหารลีเจียนของกรัสซุสจนพ่ายแพ้อย่างย่อยยับ ในเหล่าบรรดาผู้รอดชีวิตมีจำนวนประมาณ 6,000 คน ซึ่งถูกจับกุมและถูกประหารชีวิตด้วยการตรึงไม้กางเขนตามทางแอปเปียน เวย์ (Appian Way) 
เรื่องราวของการก่อกบฏของพลูทาร์กได้ชี้ให้เห็นว่า เหล่าทาสเพียงแค่ต้องการหลบหนีไปสู่อิสรภาพและออกจากดินแดนโรมันโดยไปทางซิซาลไพน์ กอล (Cisalpine Gaul) แอปเปียนและฟอลรุสได้อธิบายถึงการก่อกบฎว่าเป็นสงครามการเมืองซึ่งเหล่าทาสมีความตั้งใจจะเข้ายึดกรุงโรม สงครามทาสครั้งที่สามนั้นมีผลกระทบที่สำคัญและแผ่ไปไกลต่อประวัติศาสตร์ในวงกว้างของกรุงโรม ปอมปีย์และกรัสซุสต่างใช้ประโยชน์จากความเร็จในครั้งนี้เพื่อพัฒนาอาชีพทางการเมืองโดยใช้เสียงโห่ร้องไชโยของสาธารณชนและการคุกคามโดยนัยของกองทหารลีเจียนของพวกเขาให้เป็นประโยชน์ เพิ่อที่จะครอบงำการเลือกตั้งตำแหน่งกงสุส เมื่อปี 70 ก่อนคริสตกาล การกระทำของพวกเขาในฐานะกงสุสได้ทำการโค่นล้มสถาบันทางการเมืองของโรมันอย่างมาก และมีส่วนร่วมในการเปลี่ยนแปลงจากสาธารณรัฐโรมันมาเป็นจักรวรรดิโรมัน
วัดสี่แยกราษฎร์บำรุง

วัดสี่แยกราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายโพงพาง อำเภออัมพวา จังหวัดสมุทรสงคราม มีเนื้อที่ 18 ไร่ 20 ตารางวา ปัจจุบันมีพระครูใบฎีกา ชาญ ปญฺญาโพธิสุวณฺโณ เป็นเจ้าอาวาส
วัดสี่แยกราษฎร์บำรุงสร้างเมื่อ พ.ศ. 2300 และได้ร้างไปเป็นเวลานาน ผู้บริจาคที่ดินจำนวน 7 ไร่ 20 วา ได้สร้างวัดต่อมา คือ นายชื่น นางแสง จันทรรอด จัดสร้างเป็นสำนักสงฆ์ สร้างศาลาการเปรียญ 1 หลัง และกุฏิสงฆ์ เมื่อ พ.ศ. 2481 วัดมีคลองขนาบ 2 ด้าน ทิศใต้ติดกับคลองขุดเล็ก และทิศตะวันตกติดกับคลองบางแค วัดตั้งอยู่ตรงสี่แยกที่คลองทั้งสองตัดกัน จึงชื่อว่า วัดสี่แยก วัดได้รับพระราชทานวิสุงคามสีมาเมื่อ พ.ศ. 2481
อาคารเสนาสนะ ได้แก่ อุโบสถทรงไทยไม้สัก กุฏิสงฆ์ หอฉัน และกุฏิเจ้าอาวาสเรือนไม้ ทรงไทย ปูชนียวัตถุ ได้แก่ พระพุทธรูปหล่อปางมารวิชัยประจำอุโบสถ เป็นพรประธาน และพระปั้นปางอุ้มบาตร สูงตั้งแต่พระบาทถึงพระเกตุ 180 เซนติเมตร
วัดสี่แยกเจริญพร

วัดสี่แยกเจริญพร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองกระทุ่ม อำเภอกำแพงแสน จังหวัดนครปฐม ปัจจุบันมีพระครูปฐมสาธุวัฒน์ หรือพระอาจารย์เทพ คณิศร ฐิตสาโร ดำรงตำแหน่งเจ้าอาวาสเป็นลำดับที่ 8 ของวัด
วัดสี่แยกเจริญพรเริ่มก่อตั้งเป็นสำนักสงฆ์ เมื่อปี พ.ศ. 2518 โดยมีชื่อว่า สำนักสงฆ์หนองขโมย ซึ่งตั้งชื่อตามชื่อหมู่บ้านในสมัยนั้นที่มีชื่อหมู่บ้านว่าบ้านหนองขโมย มีหลวงพ่อสิงหล ฐิตธมฺโม เป็นเจ้าสำนักสงฆ์ สำนักสงฆ์หนองขโมยในสมัยนั้น ตั้งอยู่บนที่ดินประมาน 11 ไร่เศษ โดยได้รับบริจาคจาคผู้มีจิตศรัทธาหลายรายด้วยกัน ได้แก่ คุณมิ คุณกวี คงมาและครอบครัว บริจาคที่ดินจำนอน 2 ไร 2 งาน 84 ตารางวา คุณสุชาติ บัวแสงจันทร์และครอบครัวบริจาคที่ดิน 6 ไร่ 1 งาน 74 ตารางวาและคุณตริตรอง คุณทองม้วน น้อยศรีและครอบครัว บริจาค 2 ไร 3 งาน 15 ตารางวา ในพื้นที่ดินของสำนักสงฆ์มีกุฏิไม้หลังเล็ก ๆ ที่สร้างโดยการนำของหลวงพ่อสิงหล ฐิตธมฺโม พร้อมด้วยชาวบ้านของหมู่บ้านหนองขโมย สมัยนั้นสำนักสงฆ์ตั้งอยู่ที่หมู่ 5 ตำบลทุ่งลูกนก อำเภอกำแพงแสน จังหวัดนครปฐม ต่อมาได้มีการแยกตำบลออกมาเป็นตำบลหนองกระทุ่ม
ต่อมานายเล็ก คงแจ่มและชาวบ้าน ได้ยื่นขอจัดตั้งสำนักสงฆ์หนองขโมยขึ้นเป็นวัด จนเมื่อวันที่ 30 ตุลาคม 2528 ได้มีประกาศจากกระทรวงศึกษาธิการจัดตั้งให้เป็นวัด โดยใช้ชื่อว่า "วัดสี่แยกเจริญพร" (ตามประกาศราชกิจจานุเบกษา เล่ม 102 ตอนที่ 176 วันที่ 26 พฤศจิกายน 2528 หน้า 5771) และได้รับพระราชทานวิสุงคามสีมาเมื่อวันที่ 8 สิงหาคม 2556
อุโบสถหลังแรกไม่มีการควบคุม รวมทั้งมีการเปลี่ยนช่างก่อสร้างหลายชุดทำให้โบสถ์ไม่ได้สัดส่วน โดยเฉพาะส่วนที่เป็นหลังคาไม่สมส่วน เมื่อปรับปรุงแบบครั้งแรกก็ไม่สามารถสร้างต่อได้ โดยเฉพาะปัญหาเรื่องน้ำรั่ว จึงต้องรื้อส่วนที่เป็นหลังคาโบสถ์ออกทั้งหมด พร้อมกับเปลี่ยนรูปแบบช่อฟ้า หางหงส์ รวมทั้งใบระกาเป็นสเตนเลสทั้งหมด ปูชนียวัตถุที่สำคัญ คือ พระประธานในอุโบสถ หลวงปู่หลิวนั่งพญาเต่าเผือกพระสมเด็จองค์ปฐม ทรงเครื่องจักรพรรดิ มี 2 องค์ พระสังกัจจายน์นั่งพญาเต่าเรือน และกันหาชาลี
สงครามอังกฤษ-สยาม

สงครามอังกฤษ-สยาม เป็นสงครามช่วงสั้น ๆ ที่เกิดขึ้นระหว่าง บริษัทอินเดียตะวันออกและอาณาจักรอยุธยาในปี พ.ศ. 2230–31 สยามประกาศสงครามกับบริษัทอังกฤษอย่างเป็นทางการในเดือนสิงหาคม พ.ศ. 2230 โดยไม่เคยมีการลงนามในสนธิสัญญาสันติภาพเพื่อยุติสงคราม
ยูริฮนโจ

ยูริฮนโจ  เป็นนครในจังหวัดอากิตะ ประเทศญี่ปุ่น มีขนาดพื้นที่ทั้งสิ้น 1,209.60 ตารางกิโลเมตร เป็นเมืองที่มีขนาดพื้นที่ใหญ่ที่สุดในจังหวัดอากิตะ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ซิโนแว็ก ไบโอเทค

ซิโนแว็ก ไบโอเทค (จีน: 科兴控股生物技术有限公司, อังกฤษ: Sinovac Biotech) เป็นบริษัทชีวเภสัชภัณฑ์ของประเทศจีน มุ่งวิจัย พัฒนา ผลิต และจำหน่ายวัคซีนป้องกันโรคติดเชื้อ มีฐานอยู่ที่เขตไห่เตี้ยนนครปักกิ่ง บริษัทจดทะเบียนในตลาดหลักทรัพย์แนสแด็ก แต่มีการห้ามการซื้อขายหุ้นของบริษัทในเดือนกุมภาพันธ์ พ.ศ. 2562 เนื่องจากการแข่งขันที่ไม่เป็นมิตรเพื่อการควบคุมองค์กร (proxy fight)
วัคซีน.
วัคซีนที่ผลิตและออกวางจำหน่ายโดยซิโนแว็กได้แก่ วัคซีนตับอักเสบ เอ (Healive), วัคซีนรวมตับอักเสบ เอ และบี (Bilive), วัคซีนไข้หวัดใหญ่ (Anflu), วัคซีนไข้หวัดนก H5N1 (Panflu) และวัคซีนไข้หวัดใหญ่ H1N1 (Panflu.1)
ซิโนแว็กกำลังพัฒนาวัคซีนสำหรับโรคจากเชื้อเอนเทอโรไวรัส 71 และโรคพิษสุนัขบ้าในมนุษย์
วัคซีนป้องกันโควิด-19.
โคโรนาแว็ก เป็นวัคซีนโรคโควิด-19 แบบเชื้อตาย ซึ่งพัฒนาโดยบริษัทซิโนแว็ก อยู่ในระหว่างการทดลองทางคลินิกระยะที่ 3 ในบราซิล ชิลี อินโดนีเซีย ฟิลิปปินส์ และตุรกี
มีการใช้โคโรนาแว็กในการรณรงค์ฉีดวัคซีนในประเทศต่าง ๆ ในเอเชีย, อเมริกาใต้, อเมริกาเหนือ และยุโรป ภายในเดือนเมษายน พ.ศ. 2564 ซิโนแว็กมีกำลังการผลิต 2 พันล้านโดสต่อปี และส่งมอบได้ทั้งหมด 600 ล้านโดส ปัจจุบันมีการผลิตที่โรงงานหลายแห่งในจีน บราซิล และอียิปต์ เมื่อวันที่ 1 มิถุนายน พ.ศ. 2564 องค์การอนามัยโลกได้อนุมัติวัคซีนสำหรับใช้ในโครงการโคแวกซ์
เหตุการณ์ที่เป็นที่วิจารณ์.
ซิโนแว็ก ไบโอเทค เกี่ยวข้องกับคดีติดสินบนที่เกี่ยวกับองค์การเภสัชกรรมจีนในปี พ.ศ. 2559 อิ่น เว่ยตง  ผู้ก่อตั้งและประธานเจ้าหน้าที่บริหารของซิโนแว็ก ไบโอเทค ยอมรับว่าเขาติดสินบน อิ่ง หงจาง  อดีตรองผู้อำนวยการศูนย์ประเมินยาของสำนักงานคณะกรรมการอาหารและยาแห่งรัฐ และภรรยาของเขาระหว่างปี พ.ศ. 2545 ถึง 2554 โดยจ่ายเงินไปกว่า 550,000 หยวน เพื่อเร่งให้แผนกตรวจและอนุมัติวัคซีนสำหรับโรคตับอักเสบ เอ, ไข้หวัดนก และไข้หวัดใหญ่สายพันธุ์ เอ ที่พัฒนาโดยซิโนแว็กเร็วขึ้น อิ่น เว่ยตง กล่าวในตอนนั้นว่าเจ้าหน้าที่เป็นผู้เรียกเงินสินบนจากเขา และเขาไม่สามารถปฏิเสธคำขอนี้ได้ ต่อมา อิ่ง หงจาง ถูกตัดสินให้มีความผิดจำคุก 10 ปี ในขณะที่ อิ่น เว่ยตง ได้รับการยกเว้นจากการดำเนินคดีโดยอัยการไม่สั่งฟ้องและกันไว้ในฐานะพยาน
คิม ดง-ฮี

คิม ดง-ฮี (เกิด 13 มิถุนายน พ.ศ. 2542) เป็นนักแสดงชาวเกาหลีใต้ภายใต้สังกัดเจวายพีเอนเตอร์เทนเมนต์ เขามีชื่อเสียงจากการแสดงในละครชุดทางโทรทัศน์ยอดนิยมของเกาหลีเรื่อง "สกายแคตเซิล" (2019), "ธุรกิจปิดเกมแค้น " (2020), "เอทีน" (2018), "เอทีน 2" (2019) และละครต้นฉบับของเน็ตฟลิกซ์เรื่อง "Extracurricular" (2020)
สุลาลีวัลย์ สุวรรณทัต

สุลาลีวัลย์ สุวรรณทัต หรือ หม่อมสุลาลีวัลย์ สุริยง ณ อยุธยา (19 ตุลาคม พ.ศ. 2463 – 27 กันยายน พ.ศ. 2535) ชื่อเล่น ป้าทอง เป็นนักแสดงหญิงชาวไทย เธอเป็นมารดาของทนงศักดิ์ ภักดีเทวา นักร้องชาวไทย และเป็นย่าของ สุธีศักดิ์ ภักดีเทวา และ หม่อมหลวงสุรีย์วัล สุริยง ซึ่งเป็นนักแสดงที่มีชื่อเสียง
ประวัติ.
สุลาลีวัลย์เป็นบุตรีของสุหร่าย สุวรรณทัต กับเจอ บุรานนท์ ข้าหลวงในเจ้าคุณพระประยุรวงศ์ เมื่ออายุได้ 7-8 ขวบ มารดาได้นำตัวไปถวายกับเจ้าคุณพระประยุรวงศ์ รุ่นเดียวกันกับพูลทรัพย์ ตราโมท และผัน โมรากุล ได้รับการฝึกฝนให้เรียนละครกับสำนักเจ้าคุณพระประยุรวงศ์ ซึ่งท่านก็แสดงได้ดี จนส่วนใหญ่ได้รับเป็นตัวยืนเครื่องชั้นดี รับบทนำเด่น ๆ เสมอ โดยสุลาลีวัลย์ได้รับการฝึกฝนจากคุณครูที่มีฝีไม้ลายมือชั้นเลิศ เช่น ท้าววรจันทร์ (วาดอิเหนา), เจ้าจอมมารดาเขียน, พระยานัฏกานุรักษ์ เป็นต้น
สุลาลีวัลย์ก้าวเข้าสู่วงการครั้งแรกก็จากการชักชวนของพระเจ้าวรวงศ์เธอ พระองค์เจ้าภาณุพันธุ์ยุคล เมื่อแรกผลิตภาพยนตร์ในนาม ไทยฟิล์ม ช่วงประมาณ ปี พ.ศ. 2482 บทบาทแรกเริ่มยังไม่ค่อยโดดเด่นมากนัก จนกระทั่งเกิดสงครามโลกครั้งที่สอง วงการภาพยนตร์ต้องหยุดฉาย หยุดสร้าง เพราะวัตถุดิบคือฟิล์มไม่มีการส่งมาจากต่างประเทศ ทำให้บริษัทไทยฟิล์มเลิกกิจการสร้างภาพยนตร์ เปลี่ยนมาทำละครเวทีแทน ในนามอัศวินการละคร ยุคละครเวที พระองค์เจ้าภาณุพันธุ์ ได้นางเอกสุพรรณ บูรณะพิมพ์มารับบทนางเอกละครเจ้าน้ำตา เรียกคนดูได้เป็นอย่างดี นางร้ายเลยเหมาะกับสุลาลีวัลย์ โดยใช้นามสกุลเดิมในวงการนามว่า สุลาลีวัลย์ สุวรรณทัต แสดงได้ดี จนทำให้คนดูออกอาการเกลียดนางร้ายอย่างสุลาลีวัลย์อย่างมาก โดยบทที่โด่งดังมากคือบท ป้าทอง ในละครเวทีเรื่องวนิดา จนหม่อมหลวงทรงสอางค์ ฑิฆัมพร ได้ตั้งชื่อเล่นให้สุลาลีวัลย์ว่าป้าทอง สุลาลีวัลย์มีชื่อเสียงในรุ่นเดียวกับ สุพรรณ บูรณะพิมพ์ และ มาลี เวชประเสริฐ
ถึงแม้ชีวิตการแสดงส่วนใหญ่ของสุลาลีวัลย์ มักจะรับบทเป็นคนใช้ ถึงกระนั้นสุลาลีวัลย์ก็เคยรับบทนำเช่นกันใน "กล่องข้าวน้อยฆ่าแม่" (2523) โดยรับบทเป็นแม่ ในการแสดงบทร้าย ๆ นั้นสุพรรณ บูรณะพิมพ์นักแสดงละครเวทีรุ่นน้องก็มักจะนั่งจำท่าทีการแสดงของสุลาลีวัลย์ จนภายหลังสุพรรณได้กลายเป็นนางร้ายผู้ยิ่งใหญ่ในแวดวงละคร
ชีวิตครอบครัว.
สุลาลีวัลย์สมรสครั้งแรกกับยอแสง ภักดีเทวา อดีตครูโขน มีบุตรด้วยกันหนึ่งคน คือ ทนงศักดิ์ ภักดีเทวา นักร้องผู้โด่งดัง และได้หย่าร้างกับครูยอแสงในเวลาต่อมา
ต่อมาสุลาลีวัลย์สมรสครั้งที่สองกับหม่อมเจ้าอติวงศ์วิวัสวัติ สุริยง เมื่อวันที่ 12 กันยายน 2482 จึงมีศักดิ์เป็น หม่อมสุลาลีวัลย์ สุริยง ณ อยุธยา มีบุตรธิดา 5 คน ดังนี้
ถึงแก่กรรม.
สุลาลีวัล สุวรรณทัต หรือ หม่อมสุลาลีวัล สุริยง ณ อยุธยา ถึงแก่กรรมเมื่อวันที่ 27 กันยายน 2535 สิริอายุ 72 ปี
อัฐิส่วนหนึ่งบรรจุอยู่ในวิหารน้อย สุสานหลวง วัดราชบพิธสถิตมหาสีมาราม ในฐานะสมาชิกแห่งราชสกุลสุริยง
ชุมพล กาญจนะ

ชุมพล กาญจนะ (เกิด 12 ธันวาคม พ.ศ. 2488) อดีตปรึกษาของนายกรัฐมนตรี (พลเอกประยุทธ์ จันทร์โอชา) อดีตสมาชิกสภาผู้แทนราษฎรจังหวัดสุราษฎร์ธานี 7 สมัย อดีตกรรมการสภาที่ปรึกษาพรรคประชาธิปัตย์
ประวัติ.
ชุมพล กาญจนะ เกิดเมื่อวันที่ 12 ธันวาคม พ.ศ. 2488 สมรสกับนางโสภา กาญจนะ นายกองค์การบริหารส่วนจังหวัดสุราษฎร์ธานี มีบุตรธิดาด้วยกันสามคน ได้แก่ นายแสงโรจ กาญจนะ, นายวิทวัฒน์ กาญจนะ และนางสาววชิราภรณ์ กาญจนะ ส.ส.สุราษฎร์ธานี 2 สมัย
การทำงาน.
ชุมพล กาญจนะ เริ่มทำงานการเมืองโดยการเป็นกรรมการสุขาภิบาลเวียงสระ เป็นรองประธานสุขาภิบาลเวียงสระ และเป็นสมาชิกสภาจังหวัดสุราษฎร์ธานี จนได้รับเลือกเป็นประธานสภาจังหวัดสุราษฎร์ธานี
เขาเข้าสู่งานการเมืองระดับชาติครั้งแรกใน การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 ลงสมัครรับเลือกตั้งในนามพรรคประชาธิปัตย์ ทีมเดียวกันกับ บัญญัติ บรรทัดฐาน และ ประวิช นิลวัชรมณี และได้รับเลือกตั้งทั้ง 3 คน ต่อเนื่อง 4 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
ต่อจากนั้นได้รับเลือกตั้งในเขตเดียวเบอร์เดียวอีก 2 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กระทั่งในปี 2550 ได้เปลี่ยนมาเป็นแบบแบ่งเขต 3 คน อีกครั้ง เขาได้ลงเลือกตั้งร่วมกับ สุเทพ เทือกสุบรรณ และ ประพนธ์ นิลวัชรมณี ได้รับเลือกเป็น ส.ส.สมัยที่ 7 กระทั่งในปี 2553 เขาถูกตัดสิทธิ์ทางการเมืองเป็นเวลา 5 ปี เนื่องจากยื่นบัญชีแสดงรายการทรัพย์สินและหนี้สินและเอกสารประกอบต่อผู้ร้อง ด้วยข้อความอันเป็นเท็จหรือปกปิดข้อเท็จจริงที่ควรแจ้งให้ทราบตามรัฐธรรมนูญ
ชุมพล เคยได้รับแต่งตั้งเป็นประธานคณะกรรมาธิการการกีฬาในสภาผู้แทนราษฎรไทย ชุดที่ 17 เป็นที่ปรึกษารัฐมนตรีช่วยว่าการกระทรวงเกษตรและสหกรณ์ (นายอาคม เอ่งฉ้วน) ในปี 2542 เป็นประธานคณะกรรมาธิการการตำรวจในสภาผู้แทนราษฎรไทย ชุดที่ 21
ในปี 2563 ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 นายชุมพล ลงสมัครรับเลือกตั้งอีกครั้ง โดยการสนับสนุนของ อภิสิทธิ์ เวชชาชีวะ แต่เขาได้คะแนนมาเป็นอันดับที่ 2 
ในวันเสาร์ที่ 24 ธันวาคม พ.ศ. 2565 นายชุมพลได้ยื่นหนังสือลาออกจากการเป็นสมาชิกพรรคประชาธิปัตย์ทำให้ต้องพ้นจากตำแหน่งกรรมการสภาที่ปรึกษาพรรคประชาธิปัตย์ โดยเตรียมย้ายมาสมัครเป็นสมาชิกพรรครวมไทยสร้างชาติพร้อมกับเปิดตัวในวันอังคารที่ 27 ธันวาคม พ.ศ. 2565 พร้อมกับนายไตรรงค์ สุวรรณคีรี และนายชัชวาลล์ คงอุดม
วันที่ 9 ม.ค.2566 พล.อ.ประยุทธ์ จันทร์โอชา และรมว.กลาโหมได้ลงนามในคำสั่งสำนักนายกรัฐมนตรี ให้แต่งตั้ง นายชุมพล กาญจนะ เป็นที่ปรึกษาของนายกรัฐมนตรี ร่วมกับ นายเสกสกล อัตถาวงศ์ และ ชัชวาลล์ คงอุดม
บุนทอง จิดมะนี

บุนทอง จิดมะนี (เกิดวันที่ 3 กรกฎาคม ค.ศ. 1949) เป็นนักการเมืองและสมาชิกพรรคประชาชนปฏิวัติลาวและเป็นอดีตผู้ว่าแขวงอุดมไซ ปัจจุบันดำรงตำแหน่งเป็นประธานฝ่ายอนุญาตในการสอบสวนของพรรคประชาชนปฏิวัติลาว ในการประชุมแห่งชาติครั้งที่ 10 เขาได้รับเลือกเป็นโปลิตบูโรพรรคประชาชนปฏิวัติลาว และยังคงรักษาตำแหน่งนี้อยู่ เขาดำรงตำแหน่งเป็นรองประธานาธิบดีลาวตั้งแต่วันที่ 22 มีนาคม ค.ศ. 2021
เซ็นฮิเมะ

เซ็นฮิเมะ (千姫; 26 พฤษภาคม 2140 - 11 มีนาคม 2209) หรือ ท่านหญิงเซ็น เป็นธิดาคนโตของ โชกุน โทกูงาวะ ฮิเดตาดะ และภายหลังเป็นภรรยาของ โทโยโตมิ ฮิเดโยริ เธอแต่งงานอีกครั้งกับ ฮอนดะ ทาดาโตกิ หลังจากการเสียชีวิตของสามีคนแรกของเธอ ตามมาด้วยการเสียชีวิตของสามีคนที่ 2 ของเธอ ภายหลังเธอกลายเป็นแม่ชีในพระพุทธศาสนาภายใต้ชื่อ เท็นจูอิง (天樹院)
ฝูงบินยุทธวิธีพิเศษที่ 24

ฝูงบินยุทธวิธีพิเศษที่ 24 (อังกฤษ : 24th Special Tactics Squadron) เป็นหน่วยยุทธวิธีพิเศษหนึ่งของกองบัญชาการปฏิบัติการพิเศษกองทัพอากาศสหรัฐ (United States Air Force Special Operations Command (AFSOC)) และเป็นส่วนเสริมของกองทัพอากาศสหรัฐของกองบัญชาการร่วมปฏิบัติการพิเศษ (Joint Special Operations Command (JSOC)) กองบัญชาการของฝูงบินตั้งอยู่ที่ โปป์ฟิลด์ รัฐนอร์ทแคโรไลนา สหรัฐ
ภารกิจ.
ฝูงบินภารกิจพิเศษที่ 24 มีกำลังทหารทางอากาศเพื่อภารกิจทางยุทธวิธีพิเศษ, กำลังพลร่มกู้ภัย, กำลังควบคุมการรบ, กำลังลาดตระเวนพิเศษ, และกำลังควบคุมการบทางอากาศ โดยผ่านกองบัญชาการร่วมปฏิบัติการพิเศษ
เป็นหน่วยภารกิจพิเศษระดับ 1 ของทหารสหรัฐ เช่นเดียวกับ กองกำลังเดลตา, ซีลทีมซิกซ์ ทำหน้าที่ปฏิบัติการภารกิจระดับขั้นสูงสุด คือ มีความซับซ้อนและอันตรายที่สุด การรับฝึกของสมาชิกฝูงบินนี้เป็นความลับเพื่อดำเนินภารกิจปฏิบัติการลับ เช่น การปฏิบัติภารกิจโดยตรง, การต่อต้านการก่อการร้าย, การปราบปรามการก่อกบฏ, การชิงตัวประกัน, การลาดตระเวนพิเศษเป็นต้น
วัดประทุมคณาวาส

วัดประทุมคณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลองทางทิศใต้ ด้านขวามือของวัดจดคลองบางเรือหัก ในตำบลแม่กลอง อำเภอเมืองสมุทรสงคราม จังหวัดสมุทรสงคราม
วัดประทุมคณาวาสตั้งวัดเมื่อ พ.ศ. 2400 ผู้สร้างวัดชื่อท่านเจ้าบัว (ท่านเจ้าคุณวินัยมุนี “บัว”หรือวินัยธรรม) สันนิษฐานว่า ผู้สร้างคงอยู่ในสมณเพศขณะทำการสร้างวัด วัดได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2519 เมื่อวันที่ 7 มิถุนายน พ.ศ. 2523 พระบาทสมเด็จพระเจ้าอยู่หัว ภูมิพลอดุลยเดชทรงยกช่อฟ้าของอุโบสถหลังปัจจุบันนี้ เสด็จพร้อมด้วยสมเด็จพระนางเจ้าสิริกิติ์ พระบรมราชินีนาถ และทรงปลูกต้นพิกุลหน้าอุโบสถองค์ละ 1 ต้น และหลังจากนั้นสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ได้เสด็จมาทรงตัดลูกนิมิตให้อีกด้วย
ปูชนียวัตถุที่สำคัญ คือ "หลวงพ่อสาน" เป็นพระประธานในอุโบสถ สร้างเมื่อ พ.ศ. 2400 เป็นพระพุทธรูปที่สานด้วยไม้ตอก แล้วพอกด้วยลักปิดทอง ปางมารวิชัย หน้าตักกว้าง 31 นิ้ว สูง 451 นิ้ว ปัจจุบันหลวงพ่อสานได้เก็บรักษาไว้ที่กุฎิเจ้าอาวาส พระพุทธรูปอีกองค์หนึ่งของวัดประดิษฐานอยู่ที่หน้าอุโบสถ คือ "หลวงพ่อพระร่วมเจ้า" เป็นพระพุทธรูปสร้างใหม่ เมื่อ พ.ศ. 2517 จำลองจากพระพุทธรูปโบราณองค์จริง ซึ่งเป็นสมบัติส่วนตัวของครอบครัวหนึ่ง นำมามอบให้กับทางวัด
วัดศาลาแดงเหนือ

วัดศาลาแดงเหนือ เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมฝั่งแม่น้ำเจ้าพระยาฝั่งตะวันออก ในตำบลเชียงรากน้อย อำเภอสามโคก จังหวัดปทุมธานี
ประวัติ.
ชาวมอญเมืองเมาะตะมะที่อพยพมา เนื่องจากพ่ายแพ้สงครามพม่า จึงพากันอพยพครอบครัวเข้ามาพึ่งพระบรมโพธิสมภารในพระบาทสมเด็จพระพุทธเลิศหล้านภาลัย ซึ่งเป็นการอพยพครั้งที่ 8 ของชาวมอญเข้าสู่ประเทศไทย ได้ตั้งบ้านเรือนและได้สร้างวัดศาลาแดงเหนือไว้ในราว พ.ศ. 2382 วัดได้รับพระราชทานวิสุงคามสีมาเมื่อ พ.ศ. 2409
ชื่อวัด "ศาลาแดง" หรือ "เภียปราน" ในภาษามอญที่แปลว่า "วัดไม้แดง" มาจากชื่อ "บ้านศาลาแดง" เป็นชื่อหมู่บ้านและวัดไปตามชื่อบ้านเมืองเก่าของตนที่เมืองมอญ วัดเภียปรานที่เมืองมอญนั้นมีอยู่จริงที่เมืองเมาะตะมะ (แต่ปัจจุบันถูกทิ้งร้างไปแล้ว) ด้านทิศตะวันออกของตัววัดติดกับแม่น้ำสาละวิน ด้านทิศตะวันตกติดภูเขามีต้นไม้แดงอยู่มากที่มาของชื่อว่าวัดหรือบ้านศาลาแดง สันนิษฐานว่าหน่วยงานราชการไทยไม่สามารถถอดเสียงภาษามอญเป็นอักษรไทยได้ จึงอาศัยสิ่งที่มีอยู่ในวัดตั้งชื่อ เช่น เอาศาลาท่าน้ำหลังเก่ามาตั้งชื่อวัด อย่างไรก็ดียังมีข้อมูลว่า วัดศาลาแดงเหนือนี้อาจเป็นชื่อที่มีมาแต่เดิม เพราะในอดีตเคยมีวัดศาลาแดงใต้อยู่บริเวณฝั่งตะวันออกเฉียงใต้คลองเชียงรากใหญ่ ปัจจุบันวัดนี้ได้ถูกยุบรวมกับวัดเกรินไปแล้ว
เสนาสนะ.
ภายในวัดพบสถาปัตยกรรมและประติมากรรมที่น่าสนใจดังนี้ ศาลาการเปรียญสร้างเมื่อปี พ.ศ. 2417 เดิมเป็นโรงโขนหลวงที่กรุงเทพ มีหน้าบันไม้ฉลุลวดลายอันงดงาม ศิลปะสมัยรัตนโกสินทร์และพระประธานในโบสถ์เป็นพระพุทธรูปสมัยอยุธยา บนศาลามีตู้พระพุทธรูปดัดแปลงจากธรรมาสน์ลายจำหลักไม้ และมีการสวดมนต์ภาษามอญทุกวัน บนกุฏิมีเครื่องกรองน้ำสมัยโบราณที่เกิดจาก ภูมิปัญญาชาวบ้านซึ่งหาชมได้ยาก
วิหารหลวงปู่บุนนาค เป็นที่ประดิษฐานรูปหล่อโลหะ หอไตรก่ออิฐถือปูนอยู่กลางสระน้ำใน พ.ศ. 2473 สร้างแทนหอไตรหลังเดิมที่เป็นอาคารไม้หลังคามุง กุฏิสงฆ์ทรงปั้นหยา สร้างใน พ.ศ. 2451 เพื่อใช้เป็นกุฏิของหลวงปู่บุนนาค อดีตเจ้าอาวาสวัดศาลาแดงเหนือ ตั้งอยู่ติดกับหอสวดมนต์ ตัวอาคารเป็นสถาปัตยกรรมแบบตะวันตกที่สวยงาม กรอบหน้าต่างด้านบนทำเป็นช่องแสงฉลุลายพรรณพฤกษาแบบตะวันตก เจดีย์มอญ ตั้งอยู่ริมแม่น้ำเจ้าพระยา เป็นของเก่ามีมาแต่แรกสร้างวัดอย่างน้อยก็ตั้งแต่ก่อน พ.ศ. 2409 ขึ้นมาเล็กน้อย เดิมเป็นเจดีย์ทรงจอมแห มีฐานองค์ระฆัง ปล้องไฉน และปลียอดแบบมอญ ต่อมาใน พ.ศ. 2525 องค์เจดีย์ถูกกิ่งไม้ล้มทับเสียหาย ปี พ.ศ. 2533 ได้รับการบูรณะเปลี่ยนแปลงรูปทรงไปจากเดิม และหอระฆัง ตั้งอยู่ตรงข้ามกับศาลาการเปรียญ เป็นหอระฆังไม้ทรงไทยขนาดเล็กเครื่องบนมีใบระกาหางหงษ์ครบถ้วน ตั้งบนเสายกสูงสี่ต้นด้านบนแขวนระฆัง
สงครามอังกฤษ-เนเธอร์แลนด์

สงครามอังกฤษ-เนเธอร์แลนด์  เป็นยุทธนาวีระหว่างอังกฤษ (หรือบริเตนใหญ่ ในเวลาต่อมา) กับสาธารณรัฐดัตช์ที่รบกันทางทะเลโดยตลอดสงคราม สาเหตุของสงครามในสามครั้งแรกเกิดขึ้นในกลางศตวรรษที่ 17 เริ่มต้นมาจากความขัดแย้งทางการค้าและอาณานิคมโพ้นทะเล ในขณะที่ครั้งสุดท้ายนั้นเกิดขึ้นกว่าร้อยปีภายหลัง 
กองทัพเรืออังกฤษมีชัยชนะในครั้งแรก ในขณะที่เนเธอร์แลนด์ได้รับชัยชนะในสงครามครั้งที่สองและสาม ส่วนในครั้งที่สี่นั้นกองทัพเรืออังกฤษมีแสนยานุภาพมากที่สุดในโลกในขณะนั้น จึงมีชัยชนะไปในครั้งสุดท้าย
ในศตวรรษที่ 18 และต้นศตวรรษที่ 19 ยังมีสงครามระหว่างสองประเทศอยู่ประปราย แต่ส่วนมากชัยชนะก็เป็นของฝ่ายอังกฤษ แต่สงครามในช่วงหลังนี้ไม่ได้มาจากความขัดแย้งเดียวกัน
วัดโสภณาราม (จังหวัดปทุมธานี)

วัดโสภณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคอไห อำเภอลำลูกกา จังหวัดปทุมธานี มีที่ดินเนื้อที่ 30 ไร่ 3 งาน 59 ตารางวา
วัดโสภณารามสร้างเมื่อ พ.ศ. 2442 เริ่มสร้างอุโบสถเมื่อ พ.ศ. 2449 เดิมชื่อ วัดสามเกลอ เพราะมีผู้เริ่มเป็นบุคคล 3 ท่านคือ นายก๋อย พวงผล นายมั่น สุขมั่น และนายเสงี่ยม คุ้มแก้ว ภรรยาของบุคคลทั้งสามมีส่วนช่วยในการเรี่ยไรเงินบริจาคซื้อที่ดิน คือ นายก๋อย นางพริ้ง พวงผล นายมั่น นางพอน สุขมั่น นายเสงี่ยม นางปล้อง คุ้มแก้ว ทั้งสามท่าน เป็นผู้ต้นคิดเรี่ยไร ขั้นแรกบอกบุญชื้อที่ดิน ต่อมาเปลี่ยนชื่อเป็น วัดราษฎร์ศรัทธารามลำสลิด ต่อมาไม่นานนัก กำนันก๋อย พวงผล ได้ถวายฎีกาขึ้นทูลเกล้าขออนุญาตผูกพัทธสีมา ฝังลูกนิมิตอุโบสถ ทรงอนุญาตและมีดำรัสให้เปลี่ยนชื่อวัดราษฎร์ศรัทธารามลำสลิด ให้นามใหม่ชื่อว่า "วัดโสภณาราม" ในปี พ.ศ. 2543 วัดได้รับพระราชทานวิสุงคามสีมาเมื่อ พ.ศ. 2446
พระครูอาทรธัญญานุรักษ์ เจ้าอาวาสวัดโสภณาราม ได้ริเริ่มร่วมกับพุทธศาสนิกชนดำเนินการปฏิสังขรณ์ อุโบสถ กว้าง 8 เมตร ยาว 24 เมตร ลักษณะทรงไทยคอนกรีตเสริมเหล็ก แล้วเสร็จในปี พ.ศ. 2557 และยังมีการพัฒนาปฏิสังขรณ์ และก่อสร้างอาคารเสนาสนะดังนี้ กุฏิสงฆ์ 4 หลัง ศาลาการเปรียญ 1 หลัง วิหาร 2 หลัง เมรุ 1 หลัง ศาลาบำเพ็ญกุศล 3 หลัง โรงครัว 2 หลัง ศาลาอเนกประสงค์ 1 หลังศาลาเก็บของต่าง ๆ 1 หลัง หอระฆัง 1 หลัง และกุฏิรับรอง 1 หลัง
สงครามอังกฤษ-เนเธอร์แลนด์ครั้งที่สาม

สงครามอังกฤษ-เนเธอร์แลนด์ครั้งที่สาม หรือ สงครามดัตช์ครั้งที่สาม  เป็นความขัดแย้งทางทหารทางทะเลระหว่างสาธารณรัฐดัตช์ กับอังกฤษ ซึ่งมีฝรั่งเศสเป็นพันธมิตรหลัก ตั้งแต่ 7 เมษายน ค.ศ. 1672 จนถึง 19 กุมภาพันธ์ ค.ศ. 1674 และได้ลุกลามไปเป็นสงครามฝรั่งเศส-เนเธอร์แลนด์ในช่วงปีค.ศ. 1672 จนถึงค.ศ. 1678 
ในปีค.ศ. 1670 พระเจ้าชาลส์ที่ 2 แห่งอังกฤษได้ทำสนธิสัญญาอย่างลับๆ กับพระเจ้าหลุยส์ที่ 14 แห่งฝรั่งเศส เกี่ยวกับการร่วมมือทำสงครามกับสาธารณรัฐดัตช์ โดยฟากฝรั่งเศสมีวัตถุประสงค์หลักในการยึดครองดินแดนเนเธอร์แลนด์ของสเปน ส่วนอังกฤษนั้นต้องการกอบกู้ชื่อเสียงคืนมาจากการพ่ายแพ้ในยุทธนาวีเมดเวย์ในปีค.ศ. 1667 โดยหนึ่งในสนธิสัญญานี้กล่าวถึงเงินทุนก้อนหนึ่งที่จะช่วยให้พระเจ้าชาลส์ที่ 2 แห่งอังกฤษนั้นมีอิสระในการใช้จ่ายโดยไม่ต้องผ่านการเห็นชอบของรัฐสภา
กองทัพเรือฝรั่งเศสเริ่มสงครามก่อนในเดือนพฤษภาคม และมิถุนายน ปีค.ศ. 1672 และสามารถเข้าควบคุมน่านน้ำเนเธอร์แลนด์เกือบทั้งหมด ยกเว้นบริเวณมณฑลฮอลแลนด์ ซึ่งกองทัพเรือฝรั่งเศสถูกตีแตกโดยกองทัพเรือดัตช์ แต่ต่อมาต้นเดือนมิถุนายน กองทัพเรืออังกฤษและฝรั่งเศสได้ถูกทำลายอย่างหนักโดยกองทัพเรือดัตช์ภายใต้การนำของจอมทัพเรือมิเชล เดอ รุยเทอร์ ในยุทธนาวีโซลเบย์ โดยเพื่อต้องการจะควบคุมทางเดินสินค้าทั้งหมดให้ได้
สงครามฝรั่งเศส-เนเธอร์แลนด์

สงครามฝรั่งเศส-เนเธอร์แลนด์ ระหว่าง ค.ศ. 1672 ถึง 1678 หรือรู้จักกันในนาม สงครามดัชต์,  เป็นสงครามที่มีฝรั่งเศสและสาธารณรัฐดัตช์ เป็นคู่ขัดแย้งหลัก โดยมีจักรวรรดิโรมันอันศักดิ์สิทธิ์ สเปน บรันเดินบวร์ค-ปรัสเซีย และเดนมาร์ก–นอร์เวย์เป็นผู้ร่วมรบด้วย พันธมิตรฝ่ายฝรั่งเศสประกอบด้วย ราชรัฐอัครมุขนายกมึนส์เทอร์ รัฐผู้คัดเลือกโคโลญ ซึ่งถอนตัวออกไปใน ค.ศ. 1673 และราชอาณาจักรอังกฤษ ซึ่งถอนตัวออกจากสงครามในอีกหนึ่งปีให้หลัง ก่อนที่จะกลับมาเข้าร่วมใหม่ในเดือนกุมภาพันธ์ ค.ศ. 1678 ในฐานะพันธมิตรของเนเธอร์แลนด์
สงครามเริ่มดุเดือดขึ้นในเดือนพฤษภาคม ค.ศ. 1672 เมื่อฝ่ายฝรั่งเศสสามารถบดขยี้กองกำลังของสาธารณรัฐดัตช์ได้เกือบทั้งหมด ซึ่งในภายหลัง เหตุการณ์นี้กลายมาเป็นที่รู้จักกันในชื่อ "รัมยาลล์" (Rampjaar) หรือ "ปีมหาวิบัติ" การรุกคืบของฝรั่งเศสมาหยุดชะงักลงที่แนวแม่น้ำไอเซล (IJssel) ในเดือนมิถุนายน และเมื่อถึงปลายเดือนกรกฎาคม ฝ่ายดัชต์ก็สามารถกลับมาตั้งหลักได้อีกครั้ง ความกังวลถึงผลเสียที่จะตามมาหากฝรั่งเศสเป็นฝ่ายชนะสงครามนำไปสู่การลงนามพันธมิตรทางทหารระหว่างเนเธอร์แลนด์ จักรพรรดิเลโอพ็อลท์ที่ 1 สเปน และบรันเดินบวร์ค-ปรัสเซีย ในเดือนสิงหาคม ค.ศ. 1683 โดยมีดัชชีลอแรนและเดนมาร์ก–นอร์เวย์เข้าร่วมด้วยในภายหลัง ในขณะที่อังกฤษลงนามสงบศึกและถอนตัวออกไปในเดือนกุมภาพันธ์ ค.ศ. 1674 เมื่อฝ่ายฝรั่งเศสเห็นว่าตนกำลังเผชิญสงครามหลายแนวรบจึงถอนกำลังออกจากสาธารณรัฐดัตช์ และคงกำลังไว้ในเมืองกราฟ (Grave) และมาสทริชท์ เท่านั้น
เมื่อเห็นดังนั้นพระเจ้าหลุยส์ที่ 14 จึงทรงเบนเป้าหมายไปยังเนเธอร์แลนด์ของสเปนและไรน์ลันท์ ในขณะที่ฝ่ายสัมพันธมิตรซึ่งนำโดยเจ้าชายวิลเลมแห่งออเรนจ์ ต้องการจำกัดการตักตวงผลประโยชน์ทางดินแดนของฝรั่งเศสจากสงครามครั้งนี้ หลังจากค.ศ. 1674 ฝรั่งเศสได้เข้ายึดครองแคว้นฟร็องช์-กงเต และพื้นที่ตามแนวชายแดนที่ติดกับเนเธอร์แลนด์ของสเปน รวมไปถึงแคว้นอาลซัส แต่ก็ไม่มีฝ่ายใดสามารถเอาชนะกันได้อย่างเด็ดขาด สงครามมายุติลงในเดือนกันยายน ค.ศ. 1678 ด้วยการลงนามในสนธิสัญญาสันติภาพไนเมเคิน ถึงแม้เงื่อนไขในสนธิสัญญาดังกล่าวจะให้ผลประโยชน์น้อยกว่าข้อเสนอสงบศึกในเดือนมิถุนายน ค.ศ. 1672 แต่ก็ถือกันว่าสงครามครั้งนี้เป็นจุดสูงสุดของความสำเร็จทางด้านการทหารในรัชสมัยของพระเจ้าหลุยส์ที่ 14 และส่งผลให้การโฆษณาชวนเชื่อของพระองค์ประสบความสำเร็จอย่างมีนัยยะสำคัญ 
สเปนได้เมืองชาร์เลอรัว คืนจากฝรั่งเศส แลกกับการมอบแคว้นแคว้นฟร็องช์-กงเต รวมไปพื้นที่ส่วนใหญ่ของอาร์ตัวและแอโน ก่อให้เกิดแนวพรมแดนที่ค่อนข้างคล้ายคลึงกับในปัจจุบัน การได้มาสทริชท์กลับคืนมาหมายความว่าเนเธอร์แลนด์ได้พื้นที่ที่เสียไปในช่วงต้นสงครามกลับคืนมาทั้งหมด ความสำเร็จดังกล่าวส่งผลให้อิทธิพลของเจ้าชายวิลเลมแห่งออเรนจ์มีบทบาทเด่นในกิจการภายในของสาธารณรัฐดัตช์ ซึ่งช่วยให้พระองค์สามารถต้านทานภัยคุกคามจากการขยายดินแดนของฝรั่งเศส และนำไปสู่การก่อตั้งมหาพันธมิตร ซึ่งต่อสู้ในสงครามเก้าปี
เพ็กฮ้วยเกี่ยม ดาบเลือดสะท้านแผ่นดิน

เพ็กฮ้วยเกี่ยม ดาบเลือดสะท้านแผ่นดิน เป็นละครโทรทัศน์แนวย้อนยุคกำลังภายในที่ ดัดแปลงจากนวนิยายชื่อเดียวกัน ของ กิมย้ง ออกอากาศครั้งแรกทาง สถานีโทรทัศน์ทีวีบี ใน ฮ่องกง ในปี พ.ศ. 2528 มีจำนวนตอนทั้งสิ้น 20 ตอน